MILL-KTIEB TAL-HAJJA Ta' G.Ż.A. Hu x'inhu x-xogħol. tar-romanzier, bla ebda dubju hu għandu jipprova jpinġi l-bnedmin kif jarahom fid-dawl ta' dak li għadda minnu jew ta' dak li ġarrab matul ħajtu. Tkun midjun ma' min jagħtik u tieħu. Orqod il-lejl kollu u l-għada ssib it-taħbila maħlula; għaddi l-lejl titħasseb u l-għada ma ssibx tarfha. Min irid ikun ħieles, imma qabel nett ma jfittex li jitgħallem, ikun irid ħaġa li qatt ma kienet u lanqas qatt ma tista' tkun. Jekk il-ħbiberija hi għolja, l-imħabba hi l-quċċata. :Ma kontx inħobbok daqshekk li ma kontx inħobb il-ġieħ aktar. Xi wħud bħall-qniepen tal-kampnar—isejħu n-nies għall-knisja, imma huma ma jmorrux. Ħafna bħall-pinnur tal-kampnar, iduru mar-riħ—ir-riħ li jkun jaqbel lilhom. Oħrajn jaraw minn fejn ikun jonfoħ ir-riħ u jonfħu miegħu. L-istess bħalma t-tadam isir f'daqqa, hekk ukoll l-inkwiet: jiġi għall-għarrieda, u jibqa' jtenni sakemm jaqtagħlek nifsek. Il-ħawħ filli iebes ġandra u filli jsir—u jrid jinqata' minnufih għax malajr jitħassar; hekk ukoll ix-xorti tajba; trid taħtafha meta tmissek, għax malajr taħrablek u ma tarahiex iżjed. Agħmel dak li għandek tagħmel il-lum, biex l-għada tkun tista' tagħmel dak li jmissek tagħmel għada. L-opportunisti u l-medjokri huma tewmin. Xi drabi meta jfaħħruk u jżiegħlu bik ikunu qegħdin jinsolen- tawk. : Meta tkun fil-bżonn tagħraf min hu tassew ħabib; min igħinek bla tlaqliq hu ħabib għal darbtejn.